Juan Manuel Rodríguez Seijo

Juan Manuel Rodríguez Seijo, nado na Estrada o 26 de novembro de 1866 e finado no mesmo concello o 4 de xullo de 1957, foi un político galego.

 Traxectoria 
Perito agrícola. Foi concelleiro agrario da Estrada en 1916 e volveu ser elixido concelleiro en 1922.El Progreso, 12-2-1922, p. 2.  Ao proclamarse a República foi nomeado presidente da xunta xestora da que formaban parte Perfecto Porto Fraiz, José Caramés Pazos, José Álvarez, José María Pena e Albino Chao Coro. Foi elixido concelleiro nas eleccións celebradas o 31 de abril de 1931 e nomeado alcalde da Estrada en maio de 1931. Presidiu a Corporación ata o 24 de xuño de 1933, cando foi incapacitado pola corporación.El Pueblo Gallego, 28-6-1933, p. 12. Foi reposto pola Audiencia Provincial. Cesou no cargo en agosto de 1934.El Emigrado, 16-8-1934, p. 2. Foi deputado provincial. Militante de Acción Republicana, foi elixido vocal do Consello provincial en agosto de 1933. Integrouse despois en Izquierda Republicana, e foi elixido membro do Consello provincial de Pontevedra pola Estrada en xaneiro de 1936.El Pueblo Gallego, 14-1-1936, p. 13.

O 21 de febreiro de 1936 foi reposto como alcalde da Estrada xunto cos concelleiros cesados en 1934, e permaneceu no cargo ata o 5 de maio de 1936, cando se constituíu unha comisión xestora municipal presidida por Jesús Puente Fontanes. Finou na Estrada o 4 de xullo de 1957.El Pueblo Gallego, 7-7-1957, p. 8.

 Notas 

 Véxase tamén 

 Ligazóns externas 
Alcaldes estradenses

Categoría:Alcaldes da Estrada
Categoría:Alcaldes de Galicia durante a II República
Categoría:Deputados provinciais de Pontevedra
Categoría:Nados na Estrada

Categoría:Nados en 1866
Categoría:Finados en 1957